cyanic-selkie/wikianc huggingface dataset:
Oprah Winfrey
Jonkheid en oplieding
Mei seis jier ferfear se yn 1960 nei de grutte stêd Milwaukee, yn it noardlike Wiskonsin, dêr't se by har mem ynloek. Fanwegen de lange dagen dy't dy makke as faam, wie hja in stik minder ûnderstypjend en oanmoedigjend as Winfrey har beppe. Boppedat hie se tsjin dy tiid in twadde dochter krigen, Winfrey har suster Patricia, dy't letter (yn 2003, mei 43 jier) komme soe te ferstjerren oan 'e gefolgen fan in kokaïneferslaving. Yn 1962, doe't se acht jier wie, waard Winfrey nei har heit Vernon ta stjoerd, yn Nashville, mei't har mem beide bern mar kwealk ûnderhâlde koe, en se boppedat al wer yn ferwachting rekke wie fan in trêde dochter, dy't se opjoech foar adopsje. Fan it bestean fan dizze twadde healsuster, dy't troch har oannommen âlden ek Patricia neamd waard, kaam Winfrey pas yn 2010 te witten. Doe't se in pear jier letter wer by har mem werom kaam, hie dy krekt it libben skonken oan har healbroer Jeffrey, dy't yn 1989 oan AIDS stjerre soe.
Tsjerke fan Us Ferlosser yn de Stêd (Jaroslavl)
Skiednis
Yn 1694 waard oan de súdlike kant fan de tsjerke in oan de hillige martler Stefanus wijde kapel oanboud, dy't as (net ferwaarme) simmertsjerke tsjinje moast.
Tidens de opstân fan Jaroslavl tsjin de bolsjewiken yn 1918 ûndergyng de tsjerke in soad skea troch in granaatynslach. De muorren fan de súdlike kapel waarden trochboarre en yn de jierren 1919-1920 en 1925-1926 waard der wurke oan it ferhelpen fan de skea.
Fjodorovskitsjerke (Jaroslavl)
Skiednis
De tsjerke waard tusken 1682 en 1687 mei help fan alle ynwenners fan Tolchkovo boud. Tolchkovo wie de rykste sloboda fan Jaroslavl. Yn dy delsetting wennen de learloaiers en harren produkten wiene oant oer de grinzen fan Ruslân bekend. In pear jier letter as de Fjodorovskitsjerke waard de lytsere wintertsjerke fan de hillige Nikolaas fan Penza boud, in minder hege tsjerke mei in lange refter en in klokkentoer.
Coast to Coast Video
Skiednis
Nei't Christopher him begjin jierren njoggentich ôfjûn hie om selsstannich karriêre te meitsjen yn 'e pornoyndustry fan Hollywood, rekke it mei Coast to Coast wat yn it neigean. Nettsjinsteande dat is Coast to Coast noch altyd in bekende namme yn 'e Amerikaanske pornoyndustry. It bedriuw hat in oerienkomst mei it Playboy Channel, dat alle materiaal útstjoerd dat troch Coast to Coast produsearre wurdt.
Bewegingsliteratuer
Bewegingsliteratuer is in typysk Frysk sjenre fan 'e literatuer, dat as tema de Fryske taalstriid hat. De namme ferwiist nei de Fryske Beweging, in brede maatskiplike streaming yn it Fryslân fan 'e ein fan 'e njoggentjinde iuw en fan 'e tweintichste iuw, dy't stribbe (en dat noch docht) nei lykberjochtiging foar de Fryske taal.
List fan planetoïden 62001-62100
Dit is in list fan planetoïden 62001-62100.
Penthouse Pet
De fotoreportaazjes fan Pets fan 'e Moanne omfiemje in útklapbere centerfold-poster en yn 'e regel ek in listke mei persoanlike bysûnderheden fan it model, lykas namme, berteplak en -datum, lichemsmaten, hobbys, ensfh. De oantsjutting pet is Ingelsk en betsjut safolle as "skatsje", mar hat in assosjaasje mei it tiidwurd to pet, dat "aaie" of "streakje" betsjut; nei't men oannimme mei is dat in bedutsen ferwizing nei it leafdesspul.
Misdriuw
De measte misdriuwen steane yn it Nederlânske strafrjocht omskreaun yn it Wetboek fan Strafrjocht. Dêrnjonken wurde ek guon misdriuwen fermeld yn bysûndere wetten, lykas de Wegenverkeerswet 1994, de Opiumwet, de Wet Wapens en Munitie en de Wet op de Economische Delicten.
Metro (pornografyske filmstudio)
Metro East
Metro East is fêstige yn Cranston, yn 'e steat Rhode Island, en is de distributeur foar de films fan Metro Studios en de tydskriften fan Amazing Media yn 'e eastlike helte fan 'e Feriene Steaten. Dêrby konsintrearret dizze dochterûndernimming him benammen op it Noardeasten, mei de steaten New York, Pennsylvania, Marylân, Delaware, noardlik Firginia, Washington, D.C., Ohio, Indiana, Illinois, Michigan, Minnesota en de seis steaten dy't mei-inoar Nij-Ingelân opmeitsje.
Oare aktiviteiten
Njonken de eigen dochterûndernimmings ûnderhâldt Metro ek nauwe bannen mei Capital Video Corporation (CVC), dat foar 100% yn it besit is fan ien fan 'e wichtichste oandielhâlders fan Metro. CVC omfiemet in keatling fan 41 seksshops yn it noardeasten fan 'e Feriene Steaten dy't itsij direkt eigendom binne fan it bedriuw, itsij troch servicekontrakten mei CVC ferbûn binne.
Tsjeppe Em, de Moolnersdochter fan Manchester
Ynhâld
Yn 'e subplot stykje trije frijers, Valingford, Mountney en Manvile, om Em, de tsjeppe dochter fan 'e moolner fan Manchester. Om't hja de foarkar jout oan Manvile, beart se dat se blyn is om Valingford te ûntrinnen, en dat se dôf is om oan Mountney te ûntkommen. Mar Manvile blykt har ûntrou te wêzen en der noch in faam op nei te hâlden, hoewol't er se úteinlik allebeide kwytrekket. Ynstee fan him trout Em mei Valingford, de iennichste fan it trijetal dy't har net bedonderet en oprjocht fan har hâldt. Dan docht bliken dat Em eins fan adel is, want har heit, de "moolner fan Manchester", is eins de ridder Thomas Goddard yn momkape, dy't troch Willem de Feroverder út Ingelân ferballe wie. Oan 'e ein fan it stik komme de beide ferhaallinen byinoar: Willem beseft dat de ferballing fan Goddard ûnrjochtfeardich wie en werropt syn eardere fûnis. Em makket de kening dúdlik dat der wier wol deugdsume froulju yn 'e wrâld binne, en oertsjûget him derfan om mei Blanche te trouwen. Marianna en Lübeck binne dêrmei fan Willem syn bemuoienissen ôf en kinne har wer oaninoar wije.
Centerfold
In centerfold (Ingelsk foar "middeltear" of "middenfâld") is in útklapbere side yn in tydskrift, meastal fan in steviger soarte papier as de oare siden, dy't yn 'e midden fan it blêd tafoege is. Centerfolds binne smeleftige posters, dy't bedoeld binne om út it tydskrift te heljen (wat maklik dien wurde kin mei't dêrfoar inkeld de nytsjes útbûgd hoege te wurden) en dan oan 'e wand ophongen te wurden. De term 'centerfold' waard oarspronklik betocht troch Hugh Hefner, de útjouwer fan it neakenblêd Playboy, en centerfolds komme dan ek almeast foar yn neakenblêden, dêr't se beprinte binne mei foto's fan neakenmodellen. Hoewol't it wurd eins ferwiisd nei it útklapbere papier en net nei wat derop stiet, is it meitiid ek in oantsjutting wurden foar sokke neakenmodellen sels. Hoewol't 'centerfold' sadwaande yn it publike bewustwêzen assosjearre rekke is mei eroatysk fotomateriaal, komme ek yn oarsoartige tydskriften centerfolds foar, lykas yn Life, Time of National Geographic, dêr't se beprinte binne mei hiele oare ûnderwerpen, lykas lânkaarten.
Jaroslavl
thumb|left|Plak fan oblast Jaroslavl yn Ruslân Jaroslavl (Russysk: Ярославль) is in stêd yn midden Jeropeesk Ruslân oan de rivier de Wolga, op sa'n 250 kilometer noardeastlik fan Moskou. It plak is it bestjoerlik sintrum fan de oblast Jaroslavl. It histoarysk sintrum fan de stêd, by it byinoar kommen fan de Wolga en de Kotorosl, stiet op de Wrâlderfgoedlist fan UNESCO. De stêd is part fan de Gouden Ring fan Ruslân, in groep fan toeristyske, histoaryske stêden om Moskou hinn en is ien fan de âldste stêden fan it lân.
De stêd hat in binnenhaven (oan de Wolga), is in ferkearsknooppunt (spoar, wegen, skipfeart) en wichtich yndustrieel sintrum, mei ûnder oaren ierdoaljeraffinaazje, de bou fan motors, masines en hys- en takelapparatuer; rubber-, tekstyl-, hout-, grafyske en fiedingsmiddelenyndustry. De universiteit bestiet sûnt 1970; der binne ferkate hegeskoallen en wittenskiplike ûndersyksynstituten. Fierders hat de stêd musea foar arsjitektuer, byldzjende keunsten en skiednis; planetarium. It Volkovteäter, yn 1750 stichte troch Volkov en Poljoesjkin, is it âldste teäter fan Ruslân.
In Reis nei de Moanne
In Reis nei de Moanne, yn it oarspronklike Frânsk: De la Terre à la Lune, is in roman fan 'e hân fan 'e ferneamde Frânske skriuwer, toanielskriuwer, dichter, essayist en publisist Jules Verne (1828-1905). Yn dit boek ferhellet Verne mei in omhaal fan natuerkundige en technologyske eftergrûnen oer de tariedings en it begjin fan 'e earste bemanne reis nei de moanne, mear as hûndert jier foar't sa'n romtereis foar it earst wurklik plakfine soe. De la Terre à la Lune waard foar it earst publisearre yn 1865. De Fryske oersetting, fan Syt Bakker-Palma, ferskynde yn 2015.
Evangeelje fan Nikodémus
Restearjende ynhâld
In taheakke tekst hâldt út in brief te wêzen dat Pontius Pilates skreaun hawwe soe oan keizer Klaudius, mei dêryn in antysemityske beskriuwing fan 'e krusiging en it ferhaal fan 'e weropstanning, beide yn 'e foarm fan in offisjeel ferslach. Guon Latynske manuskripten fan it Evangeelje fan Nikodémus befetsje fierders noch de Cura Sanitatis Tiberii ("De Genêzing fan Tibearius"), de âldste ferzje fan 'e leginde oer de hillige Feronika, wêryn't keizer Tibearius fan syn krupsje genêzen wurdt.
Omgong fan Frankryk
Unstean
Begjin 20ste iuw hie Frankryk twa foaroprinnende Frânske sportkranten, L'Auto-Vélo en Le Vélo. Le Vélo, de sponsor fan de hurdfytsklassiker Bordeaux-Parys, wie fierwei de bêst ferkeapjende krante; de oplaach bedroech 80.000 foar 20.000 oer fan L'Auto-Vélo. Henri Desgrange, haadredakteur fan L'Auto-Vélo en earste wrâldoerrekôrhâlder, woe dêr wat oan dwaan en tegearre mei Géo Lefèvre kaam er op it idee in Omgong fan Frankryk foar hurdfytsers te organisearjen. thumb|left|200px|Omgong fan Frankryk 1903
Heechtijdagen
Yn 1957 debutearre de Frânsman Jacques Anquetil yn 'e omgong en wûn fuortendaliks. Hy soe de earste wêze dy't it slagge om de omgong fiif kear te winnen. Tsien jier letter, yn 1967, foel der in deade te betreurjen by de beklimming fan de Mont Ventoux. De Ingelske hurdfytser Tom Simpson stoar as gefolch fan it brûken fan amfetaminen. Yn kombinaasje mei de hjitte, de swiere beklimming en problemen mei de mage waard dat him fataal.
De folgjende yn it rychje fan fiiffâldige Omgongwinners wie de Bask Miguel Induráin. Hy regearre yn it begjin fan de njoggentiger jierren. Syn lêste oerwinning op Frânske diken, yn 1995, foel gear mei it ferstjerren fan Casartelli. De Italjaan Fabio Casartelli kaam raar te fallen by de ôfdaling fan de Col de Portet-d'Aspet. De 24-jierrige Olympyske kampioen fan Barcelona '92 stoar oan de oprûne ferwûningen. Op it plak fan it ûngelok stiet no in tinkteken foar Carsatelli. thumb|200px|right|Pieter Weening en Andreas Klöden krekt oer de finish yn Gérardmer
Lettere jierren
Yn 2019 moast de 19de etappe ôfbrutsen wurde. De plande oankomst wie de Montée de Tignes. As gefolch fan minne waarsomstannichheden (oerfloedige hagel) waard it parkoers foar Tignes blokkearre troch ierdferskowingen en besleat de organisaasje de wedstriid stil te lizzen. Fierder besleat de organisaasje dat der gjin etappewinner en gjin winner fan de striidberens foar dizze etappe oantsjut wurde soene. De tiden fan oankomst op de Col de l'Iseran binne brûkt foar it algemien klassemint.
De omgong fan 2020 waard útsteld oant 29 augustus, as gefolch fan de koroanapandemy. It wie foar it earst sûnt de ein fan de Twadde Wrâldkriich dat de Omgong fan Frankryk net yn de moanne july ferriden waard.
Double Falsehood
Double Falsehood, folút: Double Falsehood, or: The Distressed Lovers (yn ier achttjinde-iuwske stavering Double Falshood, or: The Distrest Lovers; "Dûbeld Bedroch, of: De Oerstjoere Minners"), is in Ingelsk toanielstik fan 'e hân fan 'e skriuwer Lewis Theobald. Dy bewearde dat er trije manuskripten yn 'e hannen krigen hie dy't stammen út 'e tiid fan 'e Restauraasje (om 1660 hinne), en dy't fan ien en itselde nammeleaze toanielstik fan 'e wiidferneamde toanielskriuwer William Shakespeare wiene. Theobald "ferbettere" se yn 1727 en publisearre it resultearjende stik it jiers dêrop ûnder de titel Double Falsehood.
Cardenio yn Don Quichot
Yn Don Quichot komme de doalende ridder en syn skyldfeint Sancho yn it ûnherberchsume berchlân fan 'e Sierra Morena in wyldhierrige healneakene klúzner tsjin, dy't de skriuwer fan in notysjeboek fol poëzij blykt te wêzen. As hja him úteinlik safier krije dat er harren syn ferhaal fertelle wol, docht bliken dat dizze Cardenio in telch is út in rike famylje út Andalúsje, dy't fereale rekke op syn buorfamke Luscinda, mei wa't er opgroeid wie. It wie syn bedoeling om mei har te trouwen, mar foar't dat barre koe, waard er fuortroppen om yn 'e hofhâlding fan hartoch Ricardo te tsjinjen as in selskipsman foar dy syn jongste soan, don Fernando. Dyselde hie in aparte foarleafde foar fammen fan leger maatskiplik komôf, en doe't er de lofsangen fan Cardenio oer Luscinda hearde, rekke er fol fan begear foar dat fanke. Hy makke Cardenio wiis dat er dy syn heit freegje soe om in houlik tusken Cardenio en Luscinda te beävensearjen, wylst Cardenio sels weromreizge nei hartoch Ricardo, om te fersykjen en beëinigje syn tsjinst yn dy syn hofhâlding. Mar de ferriedlike don Fernando bewurkmastere it sa dat er sèls mei Luscinda trouwe koe, en doe't Cardenio weromkaam, wie it hiele spul al yn kannen en krûken. Luscinda bewissige him derfan dat se leaver stjerre soe as mei don Fernando te trouwen, mar doe't it derop oankaam, troude se dochs mei him. Cardenio waard doe alhiel sljochtsinnich en naaide út nei de woeste bergen, dêr't er de wyldeagige klúzner waard dy't don Quichot en Sancho dêr letter troffen.
Ribaudequin
Foar safier witten waard de ribauldequin foar it earst brûkt yn 1339 troch it leger fan Edwert III fan Ingelân yn Frankryk ûnder de Hûndertjierrige Oarloch. Edward's ribauldequins hiene tolve lopen dy't tagelyk salvo's fan tolve kûgels ôffjurren. Der hawwe ribauldequins west mei oant 39 lopen.
Untsliepeniskatedraal (Tûla)
De Katedraal fan de Untsliepenis fan de Mem Gods (Russysk Успенский собор; Uspenski sobor) is in otterdokse katedraal yn de Russyske stêd Tûla. De tusken 1898 en 1902 boude katedraal wie oant 1917 de katolikon fan it kleaster mei deselde namme en stiet fuortby it kremlyn fan Tûla. De Untsliepeniskatedraal moat net betiizge wurde mei de Untsliepeniskatedraal yn it kremlyn.
Sedemisdriuw
Sedemisdriuwen
Sedemisdriuwen steane yn it Nederlânske strafrjocht fermeld yn it Twadde Boek (Misdriuwen) fan it Wetboek fan Strafrjocht, t.w. de artikels 239 o/m 253. Dêrby moat men tinken oan saken as ferkrêfting, ynsest, seksuële oantaasting, ûntucht, twongen prostitúsje, it prostituëarjen fan minderjierrigen, it besykjen fan in minderjierrige prostituee, bestialiteiten, it produsearjen of besitten fan bernepornografy en/of bistepornografy, en sekstoerisme (yn it bûtenlân). Under sedemisdriuwen falle wetlik sjoen ek guon saken dy't de measte lju wierskynlik net as sadanich beskôgje soene, lykas it ferkeapjen fan alkohoalyske drank oan immen dy't al dronken is, en it ta beskikking stellen fan in bern dat jonger is as tolve jier foar bidlerij of foar wurk dat neidielich is foar de sûnens.
List fan planetoïden 22201-22300
Dit is in list fan planetoïden 22201-22300.
Geheim Evangeelje fan Markus
It Mar Saba-brief
De ûntdekking fan it Mar Saba-brief soarge yn akademyske fermiddens foar hiel wat sensaasje, mar doe't bliken die dat it weirekke wie, waard dat daliks folge troch beskuldigings fan ferfalsking en misrepresintaasje. Lettere bestudearring, dy't û.m. hânskriftanalyze fan 'e dúdlikste foto's omfette en dêr't de resultaten fan publisearre waarden yn 2000, smiet foar it earst taastbere oanwizings op dy't sterk yn 'e rjochting fan in ferfalsking wiisden. Foaroansteande wittenskippers, lykas Craig A. Evans en Emanuel Tov, kamen op grûn dêrfan ta de konklúzje dat immen besocht hie de boel te bedonderjen, en dat dy persoan foar 't neist Smith sels wie. Der binne lykwols noch altyd in protte saakkundigen dy't úthâlde dat it Mar Saba-brief wis wol echt wie. Às dat sa is, folget dêrút dat it Geheime Evangeelje fan Markus ek bestien hawwe moat, al sil it dan wierskynlik in pseudedpigrafyske en apokrife tekst ûnder de namme fan 'e apostel Jehannes Markus west hawwe.
De Tocht fan de Argonauten
Fryske oersetting
De Argonautica waard yn 2016 ûnder de titel De Tocht fan de Argonauten yn it Frysk oerset troch Klaas Bruinsma, in bekroand fertaler, dy't ek ferantwurdlik wie foar it ta stân kommen fan Frysktalige ferzjes fan oare klassike wurken út 'e Aldheid, lykas de Ilias en de Odyssee fan Homearus, de Metamorphoses fan Ovidius en de Georgica fan Fergilius. Foar de De Tocht fan de Argonauten basearre Bruinsma him op 'e Aldgrykske tekstútjefte fan R.C. Seaton út 1912. De oersetting, besteande út goed twahûndert siden, waard útbrocht by Utjouwerij Elikser te Ljouwert.
Fersetsmonumint (Appelskea)
Beskriuwing
ANNE DE BOER 4 MEI '43
Malcolm X
In jier as tolve lang preke Malcolm X it gedachteguod fan 'e Nation of Islam, dat in ôfwikende foarm fan 'e islaam en in swart rasisme omfieme. As sadanich kaam er kear op kear yn botsing mei net inkeld de hearskjende noarmen en wearden yn it doetiidske Amearika, mar ek mei mear moderate boargerrjochte-aktivisten. Likernôch in jier nei't er yn 1964 desyllúzjonearre de Nation of Islam de rêch takearde, waard er fermoarde troch trije leden fan de organisaasje. Hoewol't Malcolm X noch altyd in kontroversjeel figuer is, wurdt er rûnom beskôge as de wichtichste lieder fan 'e swarten yn de Feriene Steaten yn 'e twadde helte fan de tweintichste iuw nei Martin Luther King, en as ien fan de ynfloedrykste lieders dy't de Afro-Amerikaanske mienskip ea fuortbrocht hat.
Jonkheid
Yn 1937, doe't Malcolm X tolve jier wie, rekke syn mem swier fan in man dêr't hja mei omgie en fan wa't hja ferwachte dat er mei har trouwe soe. Doe't dyselde lykwols foar 't ferstân krige dat se fan him yn ferwachting wie, spile er fan ruten. Ein 1938 stoarte Louise Little emosjoneel yn, en waard se opsletten yn it psychiatrysk sikehûs fan Kalamazoo. De bern waarden útinoar helle en nei pleechgesinnen stjoerd. It soe 24 jier duorje foar't Malcolm X en syn bruorren en susters de frijlitting fan harren mem bewurkmasterje koene. Op 'e middelbere skoalle koe Malcolm X goed meikomme, mar hy hold op mei learen nei't ien fan syn blanke ûnderwizers tsjin him sein hie dat abbekaat wurden, wat syn dream wie, "gjin reälistysk doel foar in nikker" wie.
Untsliepeniskatedraal yn it kremlyn fan Tûla
Skiednis
Seis jier letter waard in begjin makke oan de bou fan in klokketoer, dy't yn 1781 ree kaam. Fan binnen waard de katedraal fan 1765 oant 1767 beskildere troch skilders út Jaroslavl, dy't wurken yn de bêste tradysje fan de Jaroslavl-skoalle. thumb|left|200px|De katedraal foar de lêste restauraasje Yn de Sovjet-tiid waard de katedraal yn 1930 sletten. It wie it doel om der in ateïstysk museum yn ûnder te bringen, mar dy plannen waarden nea realisearre. In pear jier letter waarden in tal ikoanen en liturgysk materjaal fan de katedraal oerbrocht nei de Nikolaastsjerke. Nei de Twadde Wrâldkriich naam de belangstelling fan it arsjitekturale belang fan de eardere tsjerke stadichoan ta. Yn 1961 tsjinne it gebou as pakhûs foar produkten.
Amerikaanske Militêre Akademy
Skiednis
Nei't it Noarden yn 1865 de Boargeroarloch yn syn foardiel beslist hie, krige de Amerikaanske Militêre Akademy de drege taak om nije kadetten út it Suden wer yn it Amerikaanske Leger te yntegrearjen. De earste Suderlingen waarden yn 1868 ta de ofsiersoplieding talitten, en yn 1870 waard boppedat de earste swarte kadet talitten, in James Webster Smith, út Súd-Karolina. Dyselde krige lykwols te lijen ûnder swiere diskriminaasje en waard tige min behannele. Yn 1874 waard er ûnder kontroversjele omstannichheden nei hûs ta stjoerd. Sadwaande wie Henry O. Flipper, út Georgia, yn 1877 de earste swarte kadet dy't oan 'e Militêre Akademey ôfstudearre.
Talitting
Kandidaten moatte sawol in fersyk streekrjocht nei de Akademy sels stjoere, as in nominaasje ûntfangen fan in lid fan it Amerikaanske Kongres (of yn it gefal fan ynwenners fan Washington, D.C. of de oerseeske gebietsdielen, fan in waarnimmer by it Amerikaanske Kongres). Oare persoanen dy't nominaasjes dwaan meie, binne de presidint en de fise-presidint fan 'e Feriene Steaten. Ienris talitten moatte de kadetten har hâlde oan 'e earekoade fan 'e Akademy, dy't û.m. stelt dat "in kadet net lige, bedrage of stelle sil, noch dyjingen duldzje dy't dat wol dogge." It lesprogramma oan 'e Akademy rêst op trije pylders, te witten: geastlike ûntwikkeling, lichaamlike ûntwikkeling en militêr ûnderrjocht.
Torpedo (wapen)
Konstruksje
Torpedo's binne meast silindryske buizen mei in trochsneed fan 32,4 oant 65,0 sm. mei in lingte fan in stik as wat meters. Yn de torpedo sitte in eksplosive lading (ek nukleêre lading) mei detonaasjemechanisme, in oandriuwingssysteem en in bestjoeringssysteem. De oandriuwing moat gjin atmosfearyske soerstof nedich hawwe útsoarte en krijt syn enerzjy meast út gemyske reaksjes. Yn it ferline waarden akku's brûkt, yn 't earstoan leadakkus, letter ek modernere typen. Moderne torpedo's hawwe ûnder oare stoomturbines foar it oandriuwen fan de skroef; de stoom ûntstiet troch gemyske reaksjes fan bygelyks wetterstofperokside mei in oksidearbere stof of swevelheksafluoride mei fêst litium. It bestjoeringssysteem kin ferskille fan ienfâldich oany tige avansearre, mei aktive en passive sonar en kompjûters om de ferkrigen gegevens te ferwurkjen. In torpedo kin ynrjochte wêze om tsjint of deun by it objekt te ûntploffen.
Gerontion
Ynhâld
Gerontion hat de foarm fan in dramatyske monolooch fan in âldere man, dy't werjûn is yn it ik-perspektyf. Resinsinten hawwe gauris oannommen dat de âldman in âldere ferzje is fan Prufrock, de haadpersoan yn Eliot syn eardere gedicht The Love Song of J. Alfred Prufrock. It gedicht jout ek in selde soarte seksuële frustraasje wer as Prufrock, mar diskear hat dy betrekking op it lichem fan in âldman. Gerontion bestiet út seis kûpletten fan frij fers, wêryn't de relaasje tusken de ferteller en de wrâld om him hinne beskreaun wurdt, einigjend mei: Dêrmei wurdt de monolooch dus beskreaun as fuortkommend út it "drûge ferstân" fan 'e ferteller, yn 'e "drûge jiertiid" fan syn âlderdom. Party resinsinten is fan tinken dat de "hierders fan it hûs" de stimmen binne dy't Eliot as fertellers brûkte yn syn gedicht The Waste Land.
Deagraverssankje
It Deagraverssankje is in gedicht fan 'e hân fan 'e Fryske skriuwer en dichter Eeltsje Hiddes Halbertsma (1797-1858), dat ynspirearre waard troch in earder fers fan 'e Dútske dichter Ludwig Hölty (1748-1776). It waard foar it earst publisearre yn 1822, as ûnderdiel fan 'e lytse ferhale- en dichtbondel De Lapekoer fan Gabe Skroar, dy't letter, yn 1871, mei it oare wurk fan 'e bruorren Halbertsma útgroeie soe ta de ferneamde samling Rimen en Teltsjes. It Deagraverssankje is monolooch fan in deagraver dy't de fergonklikheid fan it minsklik libben yn him omgean lit.
Tanya Huff
Libben
Neitiid wurke Huff û.m. by Mr. Gameway's Ark, in fideospultsjesarkade yn it sintrum fan Toronto, en oanslutend stie se fan 1984 oant 1992 yn 'e winkel by Bakka, de âldste noch besteande science fiction-boekhannel fan Noard-Amearika, ek yn Toronto. Yn dy acht jier skreau se sels, yn har frije tiid, sân romans en njoggen koarte ferhalen, wêrfan't de measten letter publisearre waard. Hja wie lid fan 'e Bunch of Seven-skriuwersgroep. De earste kears dat Huff oan har proaza fertsjinne, wie yn 1985, doe't se har koarte ferhaal Third Time Lucky foar publikaasje ferkocht oan George Scithers, de haadredakteur fan it tydskrift Amazing Stories.
Boeken
Yn 2009 is Huff wer mei in nije urban fantasy-rige begûn, de saneamde Enchantment Emporium-rige. Dêryn kinne de Gales fan súdlik Ontario de wrâld feroarje mei har betsjoenings. Alysha Gale, dy't lykas de measte jongere leden fan 'e famylje mar wàt graach in bytsje ôfstân skeppe wol tusken harsels en har muoikes, giet yn op in fersyk yn it lêste brief fan har fermiste beppe om it Enchantment Emporium, har rommelwinkel yn Calgary, oer te nimmen. Pas as se har yn Alberta nei wenjen set hat, komt Allie derefter wat der eins fan har ferwachte wurdt. Boppedat is se no wol fier by har albedillen fan muoikes wei, mar dat betsjut ek dat se net mear op harren help rekkenje kin as de foarfallen mei faasje berchôf begjinne te gean. It twadde boek, The Wild Ways (2011), giet oer Allie har nicht Charlie Gale, in "wylde macht", dy't har op eigen manneboet út súdlik Ontario ôfjout, mar op Kaap Bretoneilân tsjin wil en tank belutsen rekket by de striid fan miljeu-aktivisten en pleatslike selkys (seehûneftige mearkesfigueren) tsjin in oaljemaatskippij dy't oer liken giet. Yn The Future Falls (2014) rekket Charlie noch djipper yn 'e swierrichheden as der in asteroïde op it Ierde taraast en sy en de jonge drakeprins Jack de iennichsten binne dy't de wrâld rêde kinne.
Brûnzen medalje
By grutte sporteveneminten kriget de winner in goudene medalje, de twadde-plakhâlder kriget in sulverne medalje en dejinge dy't it trêde plak behellet, wurdt in brûnzene medalje oan útrikt. Dat is noch mar goed in iuw sa, want by de Olympyske Spullen fan 1896 krigen de winners noch in sulverne medalje. De goud-sulver-brûns-hierargy waard pas ynfierd op 'e Olympyske Spullen fan 1904 yn St. Louis. Neitiid waard dat systeem oernommen troch alle oare sporteveneminten
Eddie Murphy
Aktearkarriêre
By it bredere publyk krige Murphy foar it earst bekendheid as akteur mei syn sketches yn it langrinnende komyske tillefyzjeprogramma Saturday Night Live, dêr't er fan 1980 oant 1984 by de fêste cast hearde. Syn ynternasjonale trochbraak makke er yn 1982, mei syn rol yn 'e aksjefilm 48 Hrs., mei Nick Nolte. It jiers dêrop spile er mei Dan Aykroyd yn 'e komeedzjefilm Trading Places. Syn trêde film, Best Defense (1984), in komeedzje mei Dudley Moore, waard in finansjeel fiasko, mar mei't datselde jiers noch Beverly Hills Cop útkaam, ien fan Murphy syn grutste súksessen, rûn syn karriêre gjin bliuwende skea op. Beverly Hills Cop, wêryn't er de glêde plysjeresjersjeur Axel Foley spile, die it sa goed, dat der yn it ramt fan 'e filmtrilogy mei deselde namme noch twa ferfolchfilms op makke waarden: Beverly Hills Cop II (1987) en Beverly Hills Cop III (1994). Tsjin 'e tiid dat it lêste diel fan 'e trilogy útkaam, begûn de magyske formule dúdlik útwurke te reitsjen.
Seamus Heaney
Under Philip Hobsbaum (1932–2005) folge er dêre in poëzyworkshop, wêrnei't er út ein sette mei de skriuwerij. Under it pseudonym Incertus publisearre er wurk yn universiteitstydskriften. Yn 1966 ferskynde syn earste wurk, Death of a Naturalist. Dêrfoar krige er de E.C. Gregory Award, de Cholmondeley Award (1976), de Somerset Maugham Award (1968) en de Geoffrey Faber Memorial Prize (1968).
Ida Ljungqvist
Jonkheid en oplieding
Ljungqvist waard yn 1981 yn Tanzania berne as de dochter fan in Tanzaniaanske mem en in Sweedske heit. Fanwegen har heite wurk foar UNICEF, it bernefûns fan 'e Feriene Naasjes, reizge Ljungqvist yn har jonkheid hiel wat ôf. Se sprekt se floeiend Ingelsk, Sweedsk en Swahily. Hja hat diploma's yn moade-ûntwerp en marketing, en se is fan doel om fierder te learen op it mêd fan ekonomy.
Jelle Banga
Biografy
Nei syn ferstjerren yn 1877 waard syn bibleteek op 12 novimber fan dat jier feild yn Ljouwert.
Petrus Hofstede de Groot
Libben en wurk
Op 10 desimber 1826 waard er predikant fan Herfoarme gemeente yn Ulrum. Dêr boaske er oan Gertruida Agneta van Herwerden (1809-1859), in suster fan syn freon C.H. van Herwerden. Hendrik de Cock, ien fan de oanfierders fan de Ofskieding, wie syn opfolger yn Ulrum. Op 6 maaie 1829 waard Hofstede de Groot heechlearaar oan de universiteit te Grins, dêr't er 8 oktober 1872 ôfskied naam. Yn 1847 waard er beneamd ta Ridder yn de Oarder fan de Nederlânske Liuw.
Crow Agency (Montana)
Demografy
Neffens gegevens fan 'e Amerikaanske folkstelling fan 2010 hie Crow Agency doe in befolking fan 1.616 minsken, wat in groei is fan 4,1% neffens 2000, doe't it doarp 1.552 ynwenners hie. Neffens gegevens fan 'e folkstelling fan 2000 wie doe fan 'e befolking fan Crow Agency 4,6% âlder as 65 jier en 41,5% jonger as 18 jier. Fierders bestie 9,8% fan 'e húshâldings út ien persoan, wylst 40,9% fan 'e befolking ûnder de earmoedegrins libbe, ynkl. 42,6% fan 'e leeftydskategory ûnder de 18.
Klimaat
Crow Agency hat in steppeklimaat, mei drûge simmers en noch drûgere winters. Yn july, de waarmste moanne, is de trochsneed temperatuer oerdeis 32 °C (nachts 12 °C), en yn jannewaris, de kâldste moanne, is dat 1 °C (nachts –14 °C). Crow Agency kriget jiers trochinoar 403 mm delslach.
It Jiskelân
Ynhâld
Yn De Dea yn 't Wetter wurdt in deade Fenisiër beskreaun dy't yn it wetter omdriuwkelet — mooglik deselde ferdronken seeman dêr't de wiersizzeresse it yn De Deaden Tehôfbrocht oer hie. Wat de Tonger Sei, ta einbeslút, bringt de lêzer fan 'e see nei de bergen ta. De ferteller smeket om rein, en einlings komt it. De tonger dy't dêrmei mank giet, jout oanlieding ta in Sanskritysk sitaat út 'e Brihadaranyaka Upanisjade: Datta, dayadhvam, dmyata ("jaan, sympatisearje, behearskje"). Mei dat trijefâld gebod is it mooglik en berik in steat fan loksilligens, sels al stoart de beskaving om jin hinne yninoar.
Klif
In klif is yn 'e geografy en de geology in fertikaal of hast fertikaal rotsferhef. Sokke lânskipseleminten wurde yn 'e regel foarme troch eroazjeprosessen en ferwaring. Kliffen komme benammen in protte foar yn berchtmen, oan kusten en by de iggen fan rivieren lâns. Ornaris besteane kliffen út rotstypes dy't bestindich binne foar eroazje en ferwaring, en dêrtroch bleatlein wurde as oarsoartige stienten fuort-erodearje. Ofsettingsstienten dy't faak kliffen foarmje, binne sânstien, kalkstien, krytstiente en dolomyt. Ek stjurringsstienten, lykas granyt en basalt, foarmje faak kliffen.
Goedfreed
It lijen en de dea fan Kristus wurdt yn de Bibel yn de evangeeljes beskreaun (Mattéus 27:1-61, Markus 15:1-47, Lukas 22:66–23:56, Jehannes 18:28–19:42).
Silvia Saint
Karriêre as pornoaktrise
Yn 1997, doe't Saint 21 jier wie, naam har doetiidske freon har mei nei in castingaudysje fan 'e Britske pornoregisseur Frank Thring. Koarte tiid letter makke se har debút yn in pornografyske film foar it Sweedske Private-label. Al rillegau dêrnei ferfear se nei de Feriene Steaten, dêr't se har nei wenjen sette yn Los Angeles, yn 'e steat Kalifornje, en dêr't se mear as trije jier yn 'e Amerikaanske pornoyndustry wurke, hoewol't se ek yn Jeropa aktyf bleau.
T.S. Eliot
Jonkheid en komôf
T.S. Eliot waard berne yn in begoedige boargerfermidden út Nij-Ingelân, yn in gesin dat dêrwei ferfearn wie nei St. Louis, yn 'e steat Missoury. Syn heit, Henry Ware Eliot (1843-1919), wie in súksesfol sakeman, wylst syn mem, Charlotte Champs Stearns (1843-1929), in sosjaal wurkster wie en yn har frije tiid poëzij skreau. Eliot wie de jongste fan seis oerlibjende bern, en waard berne doe't syn âldelju allebeide 44 jier wiene. Hy hie fjouwer susters en ien broer, en wie ferneamd nei syn pake oan memmeskant. Hy groeide op yn St. Louis, oan 'e rivier de Mississippy, dy't er letter as in wichtige ynfloed op syn libben en wurk seach. Fanwegen in erflike dûbele ljiskbreuk koed er as bern frijwol net oan lichaamlike aktiviteiten dielnimme, sadat er in ienlike jonkheid hie. Hy socht syn taflecht yn 'e literatuer, of, sa't syn freon Robert Sencourt it letter ferwurde yn syn memoires: "[Eliot] hie it foar de moade om op it finsterbank yninoar te krûpen efter in ûnbidich grut boek, dêrby it medisyn fan dreamen foar de pine fan it libben oer settend."
Playboy Playmate
Skiednis
Hoewol't de measte Playmates omtrint 22 jier âld binne, hawwe der guon west dy't âlder as tritich jier wiene. Dêrûnder wiene it bekende fetysjmodel Bettie Page (jannewaris 1955) en ek Kathy Shower (maaie 1985) en Tiffany Fallon (desimber 2004), dy't it allebeide ta Playmate fan it Jier brochten. De âldste Playmate wie Rebecca Anne Ramos (jannewaris 2003), dy't 35 jier wie doe't se yn 'e Playboy stie. De bekendste Fryske Playmate wie Anna-Marie Goddard (jannewaris 1994), út Ysbrechtum.
List fan planetoïden 62901-63000
Dit is in list fan planetoïden 62901-63000.
Sara Jean Underwood
Karriêre
Yn oktober 2005, doe't se 21 jier wie, posearre Underwood foar it earst neaken foar de Playboy. Dêrby stie hja op 'e omslach fan in Playboy-special mei op har lichem yn bodypaint in unifoarm fan it Amerikaansk fuotbaltiim de Oregon State Beavers neiferve. Neitiid waard se selektearre om yn july 2006 as Playmate fan 'e Moanne yn 'e Amerikaanske edysje fan 'e Playboy te stean. Oan 'e ein fan dat jier waard sy fan 'e tolve Playmates fan 'e Moanne út 2006 útroppen ta Playmate fan it Jier 2007. Dêrnei bleau Underwood as neakenmodel aktyf foar Playboy. Dêrnjonken ûntdiek sy yn 2007 kollega-neakenmodel Ida Ljungqvist, dy't it ta Playmate fan it Jier 2009 brocht.
Kelsi Monroe
Libben en karriêre
Neffens de Internet Adult Film Database (IAFD) hie Monroe begjin 2017 yn krapoan hûndert films spile, û.m. foar sokke foaroansteande labels as Red Light District, Evil Angel, Jules Jordan Video en Digital Playground. Ek hat Monroe wol wurke foar minder bekende studio's, lykas Pure Play Media en Mile High Media, mar mear noch hat se yn 't spier west foar pornowebsiden op it ynternet, wêrûnder BangBros, Reality Kings, Brazzers en Naughty America.
Rezjimint
Tsjintwurdich wurdt yn in protte legers de taak fan fronttroepen ferfolle troch bataljons, brigades en oare militêre ienheden, en is de oantsjutting fan 'rezjimint' inkeld noch beholden foar seremoniële ienheden. Moderne rezjiminten ferskille sterk yn grutte: It is sels mooglik dat in rezjimint in hiel kriichsmachtûnderdiel omfiemet, lykas it gefal is mei it Keninklike Australyske Rezjimint, dat alle ynfantery fan it Australyske leger omfettet (útsein de nasjonale reserve en de kommando's).
Piet de Jong (politikus)
Militêre karriêre
De Jong waard twaris ûnderskieden mei it Brûnzen Krús; it earste foar de evakuaasje fan de ûnderseeboat O 24, dêr't noch oan boud waard, fan Nederlân nei it Feriene Keninkryk krekt foar de kapitulaasje fan Nederlân oan Nazy-Dútslân op 15 maaie 1940; it twadde yn 1943 foar syn fertsjinsten yn de kriich oan board fan de O 24. Teffens ûntfong De Jong it Britske Distinguished Service Cross, in mei it Brûnzen Krús te fergelykjen dapperheidsûnderskieding.
Kwantumkompjûter
De Kwantumkompjûter is yn wêzen in kompjûter mei in sintrale ferwurkingsienheid (Ingelsk prosessor) dy't de ynformaasjebitten by it ferwurkjen net bewarret op gewoane fysike bitten mar yn qubitten. Fysike bitten binne bygelyks lytse magnetyske partsjes dy't òf oan òf út dien wurde kinne. De ienen en nullen fan kompjûterkoaden kinne sa by it ferwurkjen in fraksje fan in tel bewarre wurde. Qubitten binne altiten fysyk en steane foar kwantumbitten of kwantumdieltsjes. Sa'n dieltsje hat neffens wittenskippers de mooglikheid om tagelyk en los faninoar foar twa ferwurkings in nul of in ien te bewarjen. Qubitten soene mei't se tagelyk foar twa berekkeningen wurkje kinne, de (rekken)faasje fan 'e kompjûter mei sprongen foarút helpe kinne.
Kazankleaster (Jaroslavl)
Skiednis
It kleaster wie ferneamd fanwegen de sangkeunst, it goudborduerwurk en it skilderjen fan ikoanen.
Geheime Boek fan Jehannes
Ynhâld
Neffens de geheime kennis dy't Jezus yn it Geheime Boek fan Jehannes oan 'e apostel Jehannes skinkt, is de skepping fan 'e wrâld en de minske it wurk fan in wêzen dat Yaltabaoth neamd wurdt, en dat deselde is as de God fan it kristendom en it joadendom. Neffens de gnosis fan Jehannes is Yaltabaoth lykwols gjin goede, almachtige godheid, mar de mislearre en boasaardige kreaasje fan in eigenwize ingel fan 'e wiere, hegere god, de Monad (eins mear in ûnpersonifiëarre godlik begjinsel). Yaltabaoth kriget daliks spyt as er de minske skepen hat, mei't er sjocht dat dy better en yntelliginter is as hysels, dat hy besiket him fêst te setten yn in finzenis: it Hôf fan Eden. Jezus Kristus, in fertsjintwurdiger fan 'e hegere godlike oarder, fertelt dan dat it net de duvel, mar hysels wie, dy't de earste minske, Adam, derta oerhelle om 'e ferbeane frucht te iten en him sa út it Hôf fan Eden te befrijen. De earste frou, Eva, komt krektlyk út 'e hegere godlike oarder fuort, en is it resultaat fan Yaltabaoth syn mislearre besykjen om Adam syn godlike essinsje te ûntnaderjen. Nei't er dit ferteld hat, giet Kristus fierder yn op 'e snoade plannen fan Yaltabaoth om 'e minske wer ûnder syn tomme te krijen, nammentlik troch him te ferlieden ta fuortplanting. Ta einbeslút hâldt Kristus út dat hy stjoerd is om ljocht te bringen yn it tsjuster fan it tichthûs dat de wrâld is, en om 'e sielen fan harren dy't syn boadskip oannimme wolle, te befrijen fan 'e wrâldske finzenskip en de bestraffing dy't it libben is.
Beyoncé Knowles
Solokarriêre
Knowles har earste muzykopname los fan Destiny's Child wie har bydrage oan it nûmer ’03 Bonnie & Clyde, fan rapper Jay-Z, yn oktober 2002. Har earste solo-album, mei as titel Dangerously in Love, kaam út yn juny 2003, nei't sawol Michelle Williams as Kelly Rowland in eigen album publisearre hiene. Fan Dangerously in Love, dat boppe-oan yn 'e albumlisten binnenkaam, giene allinnich al yn 'e earste wike 317.000 eksimplaren oer de toanbank. Uteinlik soene der wrâldwiid mear as 11 miljoen eksimplaren fan ferkocht wurde, wêrmei't it yn 'e Feriene Steaten fjouwer kear platina waard, yn Austraalje en Grut-Brittanje trije kear platina en yn Dútslân, Kanada en Nij-Seelân ien kear platina. De meast súksesfolle nûmers wiene Crazy in Love, Baby Boy, Naughty Girl en Me, Myself and I. Ein 2003 gie Knowles op toernee yn Jeropa en lettere ek yn 'e Feriene Steaten, en op 1 febrewaris 2004 waard hja útornearre om it Amerikaanske folksliet te sjongen oan it begjin fan 'e Super Bowl, de bêst besjoene Amerikaanske sportwedstryd fan it jier.
Oare aktiviteiten
Op it mêd fan reklamespotsjes hat Knowles sûnt 2002 in fêst kontrakt mei Pepsi Cola. Dêrnjonken hat se û.m. de creditcards fan American Express, de kompjûterspultsjes fan Nintendo DS, de kosmetika fan L'Oréal en it rûkersguod fan Tommy Hilfiger en Emporio Armani oanpriizge. Yn 2010 brocht se ûnder de namme Heat foar it earst in eigen parfum op 'e merk, folge troch Heat Rush yn febrewaris 2011, en Pulse letter dat jiers. De yn totaal seis edysjes fan Heat binne op 't heden wrâlds bêstferkeapjende rûkersguod fan in ferneamd persoan, mei ferkeapsifers fan boppe de $400 miljoen. Yn 2005 begûnen Knowles en har mem tegearre, ûnder de namme House of Deréon, frouljusmoade te meitsjen. It merk is ferneamd nei Knowles har beppe oan memmekant, Agnèz Deréon, dy't yn har tiid in heech yn oansjen steand naaister wie yn New Orleans. De kolleksje omfiemet sportklean, denim mei bûnt, en frouljusklean mei asseswares, lykas hântaskes en skuon.
Priveelibben
Underwilens hie Knowles har heit in oardeljierrige affêre hân mei aktrise Alexsandra Wright, dy't yn febrewaris 2010 Knowles har healbruorke Nixon te wrâld brocht. Doe't dat oan it ljocht kaam, wie it de deastek foar it houlik fan har âlden, en yn novimber 2011 skieden dy nei 31 jier byinoar west te hawwen. Knowles ferbriek dêrnei alle saaklike bannen mei har heit, al hâldt se út dat se inoar privee noch wol sjogge.
Prizen en nominaasjes
Foar in folsleine list mei alle prizen en nominaasjes fan Beyoncé Knowles, sjocht op dizze side, op 'e Ingelske Wikipedy.
Franziska Matzelsberger
Fan Alois krige Fanni twa bernn:
Joel H. Elliott
Joel H. Elliott (folút: Joel Haworth Elliott; Centerville (Indiana), 27 oktober 1840 – oan 'e rivier de Washita (Yndiaansk Territoarium), 27 novimber 1868) wie in Amerikaansk militêr fan etnysk Ingelsk komôf dy't yn 'e Amerikaanske Boargeroarloch en de Flakte-Yndiaanske oarloggen focht. Hy sneuvele yn 1868 ûnder it Bloedbad oan 'e Washita.
Libben en karriêre
Elliott waard yn 1840 berne yn Centerville, yn 'e Amerikaanske steat Indiana, as de soan fan Mark Elliott (1813-1858) en dy syn frou Mary S. Haworth (1813-1902). Hy hie in âldere healsuster, Permelia, in âldere broer, William Quincy, en in jongere broer, Lewis Cassius.
Nei ôfrin fan 'e Boargeroarloch waard Elliott mei de rang fan majoar oansteld yn it reguliere Amerikaanske Leger. Hy waard tafoege oan it Amerikaanske 7e Kavaleryrezjimint dat legere wie yn Fort Riley, yn Kansas. Dêr tsjinne er ûnder luitenant-kolonel George Armstrong Custer. Op 27 novimber 1868 naam er diel oan 'e oanfal op it winterkamp fan it opperhaad Swarte Tsjettel fan 'e Súdlike Sjajinnen, oan 'e igge fan 'e rivier de Washita, yn it westen fan it Yndiaanske Territoarium (it hjoeddeiske Oklahoma). Dy oanfal rûn út op it Bloedbad oan de Washita, wêrby't it 7e Kavaleryrezjimint in grut diel fan 'e bewenners fan it kamp útmoarde.
Under dat foarfal skate Elliott him mei in lyts groepke fan njoggentjin manskippen ôf fan 'e trije kompanjyen dy't er oanfierde, om, nei't it skynt sûnder goedkarring fan Custer, efter guon flechtsjende Sjajinnen oan te jeien wylst er rôp: "In promoasje of in deakiste!" Letter die bliken dat Elliott-en-dy sa'n oardel kilometer fan it doarp fan Swarte Tsjettel ôf in groep Sjajinske, Arapaho- en Kajowa-krigers tsjinkommen wiene, dy't harren yn ien inkele stoarmrin ûnder de foet rûn en ferdylge hiene.
Fjouwer Kwartetten
Ynhâld
East Coker, it twadde diel fan Four Quartets, is neamd nei in Ingelsk kustdoarp (om persiis te wêzen it doarp dêr't Eliot syn foarâlden wei emigrearren nei Amearika, en dêr't nei syn dea syn jiske yn 'e doarpstsjerke byset waard). It giet oer libben, dea en de bân tusken dy beide dingen. Minsken wurde beskreaun as hopeleas rommelich, en de wittenskip is net by steat en rêdt de minskheid fan syn eigen flaters. Ynstee driuwe wittenskip en rede de minske fierder op it paad dat allegedueringen ta oarloch liet. Neffens East Coker moatte de lju nederich wurde as hja ûntkomme wolle oan dy syklus fan ferneatiging. Hja moatte sawol Kristus as harren ferlosser erkenne, as tajaan dat se ferlossing nedich binne.
Kleaster fan Tolga
Skiednis
Oant yn de 17e iuw wiene de gebouwen fan it kleaster fan hout. It kleaster hie dan ek in soan fan brân te lijen, foar it lêst yn de 16e iuw doe't it hiele kleaster, mei útsûndering fan it wûnderdiedige ikoan, troch it fjoer fertard waard. Yn 1609 plonderden Poalsk-Litouske troepen it kleaster en waarden alle muontsen fan it kleaster fermoardde. Likegoed spile it kleaster in wichtige rol by de folksopstân ûnder Kûzma Minin en Dimitri Posjarski en rekke sa yn heech oansjen by de tsaren, dy't it kleaster mei skinkings en lân begeunstigen. Yn it lêste tredde part fan de 17e iuw feroare it kleaster yn in grutte bouput en waarden hast alle bouwurken op grutskalige wize op 'e nij yn stien oplutsen. thumb|275px|It kleaster yn 1910 Der kaam yn 1929 ûnder de bolsjewiken in ein oan it monastike libben yn it kleaster. It kompleks foel yn 1936 ûnder de ferantwurdlikens fan it Folkskommisariaat fan Ynlânske Saken, dat yn de jierren 1950 yn de gebouwen in opfiedingsgesticht foar bern ûnderbrocht. Foar dy funksje moast in diel fan de gebouwen ferboud wurde en dêrmei rekke it noch besteande ynterieur slim skansearre.
Pirmasens
Skiednis
De namme fan de stêd giet werom op de hillige Pirminius, dy't it kleaster yn it oanbuorjende Hornbach stifte.
Worms
Skiednis fan de joaden yn Worms
Nei de machtsoername yn 1933 troch de nazy's naam it tal joaden yn Worms troch emigraasje ôf. Fan de ûngefear 1000 leden fan de mienskip bleaune der 300 efter, dy't foar it grutste part letter deportearre waarden en nea werom kamen. Yn novimber 1938 waard de âlde synagoge foar in grut part fernield. De nije synagoge, dy't flak by de âlde synagoge stie, bleau stean, mar waard letter yn 1945 troch alliearde bombardeminten dochs noch fernield en yn 1947 ôfbrutsen. It joadske tsjerkhôf Heiliger Sand bleau foar it neiteam bewarre.
Frosty Calf Boss Ribs
Libben en karriêre
Yn 2008 stelde Calf Boss Ribs harsels foar de Demokratyske Partij kandidaat foar in sit yn it Hûs fan Offurdigen fan 'e steat Montana. Dêrby fersloech hja har Republikeinske tsjinstanner Joe Read, sadat se neitiid fan begjin 2009 ôf it fyftjinde distrikt fan Montana yn it Steatskongres fertsjintwurdige. By de ferkiezings fan 2010 waard se lykwols ferslein troch Joe Read, oan wa't se sadwaande begjin 2011 har sit ôfstean moast. Dy wûn se lykwols by de ferkiezings fan 2012 wer werom, en sûnt begjin 2013 sit Calf Boss Ribs sadwaande wer yn it Hûs fan Offurdigen fan Montana. Dêrnjonken is hja sûnt 2012 ek fise-foarsitster fan 'e Blackfeet Tribal Business Council, it bestjoerend orgaan fan 'e Swartfuot Naasje.
Wilhelm Marr
Marr gie in stap fierder en fersmiet eltse assimilaasje. Yn syn pamflet Der Weg zum Siege des Germanenthum über das Judenthums (1879)) brocht er it idee yn dat Dútskers en joaden in duorsum konflikt hiene, dêr't neffens him it ras de oarsprong fan wie, en dat de joaden oan it winnen wiene. Hy woe hawwe dat de joadske emansipaasje dy´t fuortkaam út it Dútske liberalisme de basis wie fan de kontrôle fan de joaden oer de Dútske finansjele en yndustriële wrâld. Omdat it konflikt grûnfêste wie op de ferskillende kwaliteiten fan it "joadske en it Germaanske ras", koe it net oplost wurde troch totale assimilaasje fan de joadske befolking. Neffens Marr koe de striid tusken de joaden en de Germanen allinne mar oplost wurde troch de oerwinning fan de ien en - lang om let - dea fan de oar. In joadske oerwinning, sa wie syn konlúzje, soe útrinne op in finis Germaniae ('de ein fan de Germanen'). Om dat foar te kommen, stichte er 1879 de Liga fan Antysemieten (Antisemiten-Liga), de earste Dútske organisaasje dy't spesifyk de saneamde bedrieging fan Dútslân troch de joaden bestride woe en harren twongen ferlitten fan it lân oanhinge.
Roger E. Mosley
Aktearkarriêre
Mosley briek yn 1980 troch mei syn rol as de ûndernimmer en helikopterpiloat Theodore Calvin, byneamd T.C., yn 'e populêre detektivesearje Magnum, P.I.. Dêryn hied er as tsjinspilers, Tom Selleck, dy't de titelrol fan privee-detektive Thomas Magnum spile, en teffens John Hillerman en Larry Manetti. Magnum, P.I. rûn oant 1988, en neitiid berikte Mosley nea wer itselde súkses. Hy kearde werom nei it teäter en wie noch mar selden yn films of op 'e tillefyzje te sjen. Yn 1992 spile er in plysjeman yn 'e film Unlawful Entry, as tsjinspiler fan Kurt Russell en Ray Liotta. En yn 2007 en 2008 fertolke er yn 'e searje Las Vegas de rol fan in miljardêr en freon fan AJ Cooper (Tom Selleck), de eigen fan it Montecito-kasino.
Hannelingen fan Andréas en Mattias
De Hannelingen fan Andréas en Mattias hat eins mear wei fan in roman as fan in religieus traktaat. It ferhellet mei in omhaal fan bluodderige details hoe't Mattias him mank de kannibalen bejout om it evangeelje út te dragen, mar dêr yn it tichthûs smiten wurdt. Dêrop weaget Andréas him ek yn it lân fan de kannibalen om Mattias te befrijen. It ferhaal waard, sels yn 'e Aldheid al, beskôge as in optocht teltsje sûnder lykfol hokker histoaryske wearde.
De Boalserter Merke
De Boalserter Merke is in gedicht en folksferske fan 'e hân fan 'e Fryske skriuwer en dichter Eeltsje Hiddes Halbertsma (1797-1858), dy't derta ynspirearre waard troch it Dútsktalige fers Hans und Verene, fan Johann Peter Hebel. Halbertsma neamde de haadpersoanen om fan Hans en Verene nei Hoatse en Wobbel, ferskode de eftergrûn fan in Súddútske boarne nei de Boalserter merke, en brocht ek gâns oare, lytsere feroarings oan. De Boalserter Merke waard foar it earst publisearre yn 1822, as ûnderdiel fan lytse ferhale- en dichtbondel De Lapekoer fan Gabe Skroar, dy't letter, yn 1871, mei it oare wurk fan 'e bruorren Halbertsma útgroeie soe ta de ferneamde samling Rimen en Teltsjes.
Gadso Coopmans
Gadso Coopmans waard berne yn it Coopmanshûs yn Frjentsjer as soan fan dokter Georgius Coopmans. Lykas syn heit waard er dokter yn Frjentsjer (1770) en heechlearaar skiekunde en medisinen fan 1773 oant 1787 oan de universiteit dêre. Fanwegen syn patriottyske sympatyen rekke er sy baan lykwols kwyt en moast er nei Aken flechtsje. Nei 1787 swalke er troch Jeropa, wie heechlearaar yn Kopenhagen (1791), yn Kiel (1793-96), wie liifarts fan in tal foarsten en waard úteinlik dokter yn Amsterdam.
Hollywood Walk of Fame
De stjerren, wêrfan't der op 6 jannewaris 2016 persiis 2.570 wiene, foarmje permaninte publike oantinkens oan ferneamde persoanen en groepen út 'e Amerikaanske en de ynternasjonale entertainmentyndustry, en drage de nammen fan akteurs, sjongers, muzikanten, presintators, regisseurs, film- en muzykprodusinten, komiken, bands, teäterselskippen, fiktive personaazjes en oaren.